JohanHeinsen/ENO huggingface dataset:
Lolland-Falsters Stifts-Tidende, 1839-12-31
Sverrig. J Gothenborg har der den 16de dennes fundet urolige Optrin Sted, der bleve foranledigede ved at tvende Toldinspecteurer fra Stockholm foretage en Huusundersøgelse. Da Folket insulterede Jnspecteurerne blev Militairet kaldet til Hjælp og flere Personer bleve saarede. J den officielle Jndberetning om det Passerede erklæres Grunden dertil at være Folkets Uvillie mod Huusundersøgelser.
Lolland-Falsters Stifts-Tidende, 1839-12-31
Fædrelandet. Hs. Majestæt Kongens Svar paa Adressen, fra Mariboe lyder saaledes: Det glæder mig, at De have den Tillid til mig, at jeg vil virke Alt for Folkets Lykke. Den af min forevigede Forgænger givne Povindsialstænder-Jnstitution sætter Kongen istand til at kjende Undersaatternes Tarv og Ønsker; denne Jnstitution maa udvikle sig i sig selv ved Modenhed i Omdømme og i Raad, og naar den viser Regjeringen Tillid, ville de gode Frugter ei udeblive. Hvad Deres Communes Vel angaaer, va vil det altid være mig magtpaaliggende, og det skal glæde mig, naar jeg engang kan besøge Deres Bye og lære dens offentlige Jndretninger at kjende. De ville forsikre Mariboes gode Jndvaanere om min kongelige Huld og Naade."
Lolland-Falsters Stifts-Tidende, 1839-12-31
Ogsaa hos vor nuværende Konge sporer man allerede en uafladelig Virksomhed, der fra hans Forgænger er gaaen i Arv til ham. Hver Dag modtages Adresser trindt og fra Landet, der tolke de meest hengivne Følelser for ham, hver Dag tilstædes Audients baade til Ministre, Embedsmænd og og Private, og desuagtet er Kongen stadigt beskjæftiget i sit Cabinet med Statsanliggender. Efter den 16de Januar tør man - haabe vi – efterhaanden vente Resultaterne af det, som han efter nøie Granskning har besluttet angaaende de vigtigste Gjenstande, sigtende til Folkets Vel, og Alles Forventninger ere især spændte paa de Beslutninger, han vil tage med Hensyn til Finantserne, og paa de passende Besparelser, han agter at indføre. Vi ere overbeviste om, at han vil komme et ham oprigtigt hengivent Folks Ønsker imøde; men upassende finde vi det at foregribe hans Beslutninger ved at angive og udhæve bestemte Enkeltheder; han kjender Stændernes Raad, som paa det nøiagtigste ere prøvede og drøftede af hædrede og kundskabsrige Embedsmænd; han kjender selv til det, hvorpaa det brøster, og vi tor derfor vente fra Kongen Alt, hvad der efter Omstændighederne lader sig udføre. (Søndagen.)¬
Lolland-Falsters Stifts-Tidende, 1839-12-31
Man fortæller, hedder det i Aalb. Avis, at da Sø=Etatens Officierer, i Svar paa deres Adresse, af Hs. Majestæt modtoge den huldrige Forsikkring, fremtidigt at skulle erholde den Øvelse, som udfordres for at hævde Dannerflagets Hæder paa det Element, der stedse har været de Danskes Vei til Roes og Magt, bleve de kjække Sømænd saa enthusiasmerede, at Kongeborgen gjenlød af et eenstemmigt tordnende Hurra, der vistnok i det Øieblik maa have frapperet, men dog neppe tillige hos Hs. Majestæt kan have forfeilet det velgjørende Jndtryk, som en saadan characteristisk Explosion maatte fremkalde.
Lolland-Falsters Stifts-Tidende, 1839-12-31
Da den alderstegne Statholder, Landgreve Friederich af Hessen, allerede i den afdøde Konges Levetid havde ansøgt om sin Entledigelse, idet Hs. Durchlauchtighed ønskede at trække sig tilbage til sine Godser i det Holsteenske, saa, hedder det fra det Slesvigske, troer man at hans Ønske nu vil blive opfyldt, og at Statholderskabet vil blive overdraget Hs. Durchl. Hertugen af Augustenborg (den nuværende Konges Svoger) og formodentlig over Lauenborg tillige. - For Enkedronningen istandsættes, efter Forlydende, Slottet i Pløen, der er bestemt til Hs. Majestæts Enkesæde. Der vil Hs. Majestæt befinde sig i Nærheden af sin Datter, Hertuginden af Glücksborg, Flere Skolelærere indbyde i Aarh. Avis deres Medbrødre til at møde saa mange, som møde kunne, Løverdagen den 4de Januar 1840 hos Gjæstgiver Fullings i Aarhuus, for at votere paa en der fremlæggende Lykønsknings=Adresse fra deres Stand, og af deres Midte udnævne tvende Mænd, som kunde overbringe den til Hs. Majestæt Kongen.
Lolland-Falsters Stifts-Tidende, 1839-12-31
Kjøbenhavnspostens Torsdags Nummer er lagt under foreløbigt Beslag. Redacteuren formoder at Beslaglæggelsen er foranlediget ved en Erklæring fra en af de Studerende, der har undertegnet den anden Adresse til Hs. Maj. Kongen fra de academiske Borgere, hvori Jndsenderen erklærer, at han desuagtet deler de Ønsker og Forventninger, de bleve udtalte i den første og større politisk Frihed, og udtaler sin egen, dermed overeensstemmende Troesbekjendelse og sine politiske Anskuelser om den absolut monarkiske Regjeringsform, og om hvorvidt en saadan altid er istand til i aandelig og materie Henseende at fremme og sikkre et Folks Lykke og Fremgang, samt om det danske Folks Modenhed og Udsigter til en Forandring i saa Henseende under Christian den Ottendes Regjering.
Lolland-Falsters Stifts-Tidende, 1839-12-31
Det af Legationssecretair Hvass til Randrup convocerede Møde af Landmænd i Aalborg og Hjørring Amter, for at raadslaae om at sende en Deputation med en Lykønsknings=Adresse til Hs. Maj. Kongen, fandt Sted i Aalborg den 19de dennes. Efter en levende Discussion blev besluttet, ingen Deputation at lade afgaae, men derimod med Posten at indsende en Adresse til Hs. Majestæt. (Aalb. Av.)
Lolland-Falsters Stifts-Tidende, 1839-12-31
Jfølge Viborg Stiftstidende agter Secretair Mørck i Fredericia, i Forening med Past. emer. Raadmand Schierning sammesteds og Jnstitutbestyrer J. C. Lange i Middelfart, at udgive et Ugeblad for Fredericia og Omegn, der skal være en Fortsættelse af den af Hr. Lange i Kjøbenhavn tidligere udgivne og redigerede Nyeste Morgenpost."¬
Lolland-Falsters Stifts-Tidende, 1839-12-31
J Aarhuus Avis meldes, at Gjødvad Præstegaard Natten til den 18de dennes er afbrændt i Bund og Grund. Jlden var opkommet i et lille Huus, som laae omtrent 60 Alen fra Præstens Lade. Jldens Bragen havde vækket Beboerne af den tryggeste Søvn. Hele Præstegaarden var afbrændt inden 2 Timers Forløb. Lykkeligviis kom dog intet Menneske til Skade, men nogle Kreature, bleve indebrændte. Præsten selv, Hr. Tønning, reddede sig med sine Embedsbøger ved at springe ud af Vinduet.
Lolland-Falsters Stifts-Tidende, 1839-12-31
J Hundstrup Sogn, Salling Herred, under Svendborg Amt, har for omtrent 4 Uger siden et saa alvorligt Slagsmaal funden Sted imellem tvende Tjenestekarle, at den ene, Hans Larsen Broch, blev saa forslaaet, at han nogle Dage efter opgav Aanden.
Lolland-Falsters Stifts-Tidende, 1839-12-31
Nationalbankens Bestyrelse har udnævnt en Comitee, bestaaende af Professor Scheel, Justitsraad Guldberg og et Medlem af Directionen, forat undersøge om nogle Besparelser kunne indføres ved Administrations=Okostningerne.
Lolland-Falsters Stifts-Tidende, 1839-12-31
Magistraten og Borgerrepræsentanterne i Odense have til Hs. K. H. Kronprindsen oversendt en Lykønskningsadresse, som Hs. H. har besvaret i de naadigste Udtryk. J Løverdags afreiste Stiftamtmanden Kammerherre Sporon, og Gouvernements secretairen Conferentsraad Holten, til Fredericia, for at complimentere Hs. Kongel. Høihed. Hr. Elmenhoff i Randers har i Bidrag til Digteren St. St. Blicher ialt modtaget 146 Rbd. 1 Mk., ved hvilke han er bleven sat i Stand til at faae den til den 20de dennes i Spentrup Præstegaard averterede Auction for resterende kongelige Skatter tilbagekaldt, men endnu er der andre ligesaa pressende, betydeligere Udbetalinger tilbage, forhvilke ny Auction upaatvivlelig vil blive berammet, naar der ikke snart gjøres Udveie for samme. J saa Henseende vil det være Udgiveren af Fyens De Stiftstidende en Glæde at modtage de Bidrag, der muligen fra Fyen torde indkomme til Digteren og Folkets Mand i Spentrup. (Hemp. Av.)
Lolland-Falsters Stifts-Tidende, 1839-12-31
Jfølge Aalborg Avis skal Assessor Algreen Ussing i Horsens, Colding og Bogense have optaget Pendent-Forhører til den Frederikshavnske Undersøgelses=Sag.
Lolland-Falsters Stifts-Tidende, 1839-12-31
Under 20 Decbr. er der giennem Cancelliet udkommet en Placat, hvorefter Qvartalscoursen i Jan. Qvartal 1840 forbliver uforandret.
Lolland-Falsters Stifts-Tidende, 1839-12-31
Skibs- og Handelsefterretninger. London den 20 December. Regnveiret har atter indfundet sig med fornyet Styrke. Idag kom kun lidt Engelsk Hvede til Markedet, for det meste af saare middelmaadig Beskaffenhed, saa at Møllerne kun kjøbte sparsomt, men dog ikke fik Afslag. J gammel fremmed Vare var temmelig Omsætning til Møllere her og paa Landet til de forrige Priser. – Meel uforandret. – Af indenlandsk og fremmedt Byg tilførtes meget idag; men da Kjøbelysten var ringe, maatte Eierne finde sig i et Afslag 2 pr. Otr. i Mandagsprisen, og endda forblev temmeligt meget usolgt. - Ogsaa af fremmede Koge-Erter var stærk Tilfor sel, saa at kun til 12 pr. Otr. lavere kunde sælges fra Skib. – Nye Bønner var ligeledes 1s. bedre Kjøb end i Mandags. - Havre, ordinair Vare fremdeles forsømt, og i d. billigere end i Mandags; sund gammel og ny derimod holder sig fuldkomment. J Hvede og Meel under Laas gjøres ikke noget. Middelprisen her var Hvede 71 s. d., Byg 41. 5, Havre 24 4, Bønner 13. 3, Erter 44. 3, Rug 11. 9. Siden den 14 dennes tilførtes her fra Udlandet: 7,400 Otrs. Hvede, 6,700 dito Byg, og 630 dito Havre. De ugentlige Gjennemsnitspriser ere: Hvede Byg Havre Rug Bønner Erter, for sidste Uge . . 658 39 249 39 44 13. for de sidste 6 Uger 67 4 11. 4 2510 380 155 143 Tolden indtil Onsd. 18. . 10 93 126 20 Hamborg den 24de December. Som Følge af den standsede Skibsfart og de forestaaende Helligdage var det i forrig Uge meget stille med Kornvarer in loco. Paa Leverance gjordes noget i Hvede til de forrige Priser, og senest betaltes for 128 Pd. Marksk 150315 Rd. Cour.; al fremmede Havne 112-115 Rd.; Bco., hvortil endnu kan kjøbes. – Rug af Østersøiske Havne kan faaes til 18 Rd. Bco. – Byg 105 Pd. Warener, at levere her til Foraaret, tilbudt 85 Rd.; 1089 Pd. al Danmark Østkyst idag solgt til 6 Mk. Bco. Andre Kornvarer uden Omsætning. – Rapssæd uden Spørgsmaal.
Lolland-Falsters Stifts-Tidende, 1839-12-31
Smør=Handelen har i forrige Uge været indskrænket til smaae Poster til Forbruget til de forrige Priser. – En betydelig fransk Kjøber har i disse Dage kjøbt nogle anseelige Partier Mecklenb. middel Uld til 1718 s. Bco.; dog vilde han kun have lange Kam-Sorter. J alle andre Sorter er det fremdeles stille. – Veiret har i de senere Dage været saa mildt, at man kan vente snart at see Skibsfarten igjen aab Lovgivning. Ved Placat af 6te dennes er den Faderen paaliggende Forpligtelse at bidrage til sit udenfor Ægteskab avlede Barn, indtil dette har fyldt sit 10de Aar udvidet indtil det har opnaaet 14 Aars Alderen, dog at Bidragenfor de sidste 4 Aar, med Hensyn til at Barnet da i Almindelighed kan begynde at erhverve Noget, kan ved Øvrighedens Resolution nedsættes under det, som for de sidste 10 Aar har været bestemt Denne Udvidelse skal imidlertid ikke være anvendelig med Hensyn til de Børn, der allerede ere fødte paa den Tid, nærværende Anordning kundgjøres. – Ved allerhøieste Resolution af 19de f. M. er Organisationen af den ifølge Resolution af 28de August 1832 anordnede mindre Forsteramen indtil videre stillet i Beroe, hvorhos det er bestemt, at de Personer, der ønske Ansættelse som Skovfogeder, skulle fremlægge Lærebrev fra en kongl. Skovrider, overeensstemmende med en foreskreven Formular, fra hvilken Forpligtelse dog Forstrandidater, som maatte attraae disse Poster, skulle være fritagne. I denne Formular er Læretiden fastsat til 3 Aar.
Lolland-Falsters Stifts-Tidende, 1839-12-31
Ledige Embeder. Amtsforvalter-Tjenesten for Frederiksborg Amtstue-District. Til Sikkerhed for Oppebørslerne deponeres 8000 Rbd. i kongelige 4 pCt. Rente bærende Obligationer.
Lolland-Falsters Stifts-Tidende, 1839-12-31
Befordringer og Afgang. Valget af Cand. theol. W. Nissen til Diaconus i Wilster er allernaadigst stadfæstet; Huusfoged i Reinfeld og Travendal Amter, D. W. Ketelsen, beskikket til tillige at være Branddirecteur i bemeldte Amter saavelsom i Rethwisch Amt, Procurator og forhen constitueret Told- og Consumtions=Kasserer i Sæbye, C. Hassing, beskikket til Consumtions=Kasserer i Hobroe fra 1ste Januar 1840 at regne.
Lolland-Falsters Stifts-Tidende, 1839-12-31
Bekjendtgjørelser. At den Alvise har bortkaldt fra dette Jordiske Liv, min elskede Svigersön, Kammerherre og Oberst, Greve Harald Holk i Kiel, Ridder af Dannebrogen, af det preussiske JernKors, af den russiske Wladimir-Orden og Johannitter-Ordenen, den 21de Decbr. d. A. efter et kort Sygeleie, bekjendtgjöres herved veemodigst for Slægt og Venner. Hardenberg i Lolland den 26de December, Hardenberg Reventlov, Subscription a 3 paa Lollands-Falsters Stiftstidende, til førstkommende Januar Qvartal modtages paa samtlige kongl. Postcontoirer samt hos Udgiveren. Betalingen for dette Blad, som udgaaer 3de Gange ugentlig, hver Søndag, Tirsdag og Fredag, er – forsaavidt det forsendes med Posterne, for Abonnenterne i Stiftet 1 Rbd. 4 s. Sølv, og for Abonnenterne udenfor Stiftet 1 Rbd. 7 s. Sølv qvartaliter.
Lolland-Falsters Stifts-Tidende, 1839-12-31
Hos Fuldmægtig Boesen, boende i Slotsgaden lige over for Latinskolen i Nykjøbing, kan en Discipel strax erholde Kost og Logie, Huusleilighed ønskes. Til Paaske Flyttetid ønskes en vel conditioneret Huusleilighed, i det Mindste bestaaende af 3 Værelser med Kjøkken, Spise- og Pigekammer, samt den fornødne udvendige Leilighed, helst beliggende i en af Nykjøbings 3de Hovedgader. Redact, anviser. Værelser tilleie. Den samme Leilighed som Hr. Boghandler, Berggreen har havt leie, kan faaes til Paaske Knust. Flyttetid 1840 hos Eieren.
Lolland-Falsters Stifts-Tidende, 1839-12-31
Hos Undertegnede kunne 2 Disciple eller en anden eenlig Person erholde Logie og Kost fra anstundende April Flyttedag, imod en moderat Betaling. Nærmere Aftale kan træffes med Nykjøbing den 28 Decbr. 1839. E. Halsbe, Malermester.
Lolland-Falsters Stifts-Tidende, 1839-12-31
Foruden diverse Sorter røde og hvide Vine, saavel paa Ankere som Bouteiller, faaes: Mousserede Liqueurs Orangade til 3 Mk. 4 Sk., med Bout. Schrupp til 3 Mk. 12 Sk. samt hvid Arak a 4 Mk. og engelsk Porter a 44 Sk. uden Bout., hos M. Chr. Mackeprang.
Lolland-Falsters Stifts-Tidende, 1839-12-31
Chocolade, udarbeidet til den fuldkomneste Fiinhed i P. Chr. Deichmanns Fabrications=Handels Damp-Chocolade=Fabrik Elisabethsminde ved Kjøbenhavn, erholdes til Fabrikpriserne, 36 s. a 1 Rbd. 32. 8 pr. Pd., hos P. H. Berg i Nykjøbing. Agent, Consul L. J. Benzon i Stubbekjøbing. H. Dorph i Saxkjøbing. S. M. Roepstorff i Nak. L. Wilcken i Mariboe. J. H. Heidenheim i Nysted. skov. J. Gottschalck i Stege. Pohler i Rødbye. H. P. Ditzel i Vordingborg. J. E. Hald i Præstøe. Ligesom Fabricatet med fuld Føie kan anbefales som fortrinligt, saaledes er der ogsaa sørget for dets smagfulde Udstyring.
Lolland-Falsters Stifts-Tidende, 1839-12-31
Under Stubbekjøbing Kjøbstads Overformyderie er strax at erholde tillaans 101 Rbd. 1 Mk. mod lovbefalet Sikkerhed. Stubbekjøbing den 30 December 1839.
Lolland-Falsters Stifts-Tidende, 1839-12-31
Jndkaldelser.
Lolland-Falsters Stifts-Tidende, 1839-12-31
Creditorerne i Stervboet efter Brændeviinsbrænder Frederik Goth heri Byen, indkaldes herved med 12 Ugers Varsel, til for undertegnede Skifteforvalter at anmelde og beviisliggjøre deres Fordringer. By- og Herredscontoiret i Saxkjøbing den 19 December. Ravnkilde.
Lolland-Falsters Stifts-Tidende, 1839-12-31
Creditorerne i Boet efter afdøde Eva Sophie Frederikke født Lauritzen og efterlevende Mand Bagermester Ludvig Frey her af Byen, indkaldes herved med 12 Ugers Varsel, til, for undertegnede Skifteret at anmelde og beviisliggjøre deres Fordringer. Stubbekjøbing Skifteret, den 26de December 1839. L. C. N. Buch, constitueret. Redigeret, forlagt og udgivet af C. F. Tidemand, Procurator. Trykt i W. Laubs Officin i Nykjøbing.
Lolland-Falsters Stifts-Tidende, 1840-01-03
Lollands-Falsters Tivence. Stift. Fredagen den 3 Januar. No 1.
Lolland-Falsters Stifts-Tidende, 1840-01-03
Fædrelandet. Efter det udkomne Ceremoniel for den afdøde Konges Jordefærd skal Liget, saasnart Paradendstillingen er tilende, nedsættes i den yderste Kiste, og tillukt hensættes paa en Catafalk. Dette er det saakaldte castrum doloris, hvorved der paraderen høie Dignitarier og Drabanter, ganske som ved Paradendstillingen, kun at Rigsregalierne ikke ere udstillede. Efterat den offentlige Adgang en Tid lang hertil har været aabnet, bliver Liget udbragt til Roeskilde ved en høitidelig Procession, som tager sin Begyndelse henimod Kl. 10. Forinden finder der en Sørgeholtid Sted i Sørgegemakket, hvor Sjællands Biskop i Overværelse af Kongen og nogle høie Embedsmænd holder en Sørgetale, hvorefter Liget udbæres af 18 Commandeurer af Søetaten og Oberster af Landetaten til Liigvognen. Processionen gaaer derpaa for sig gjennem Frederiksgade Norgesgade, Kongens Nytorv, Østergade, Vimmelskaftet, Frederiksberggade og ud til Frederiksberg, Allee under Skinnet af Vorfakler i følgende Orden. En Esqvadron Hestgarde med dæmpede Panker og Trompeter, en Sørgeherold, to Sørgemarschaller; dernæst hele første Rangklasse og Storkorsene af Dannebrog i egne Eqvipager; dernæst en Trup Generalstabsofficerer, Commandeur=Capitainer og Oberstlieutenanter, Kammerjunkere og andre til anden og 3die Classe Henhørende, til Hest, anførte af Ceremoniemesteren, dernæst Enkedronningens og den afdøde Konges Eqvipager, Hofmarschallen og derpaa Liigvognen. Denne er forspændt med 8 Heste med sorte Dækkener, Mankapper og Vaabenskildte, som føres af 8 Capitainer af Søetaten og Majorer samt 8 Staldfolk, ved Siderne ride en Generallieutenant og en Geheimeraad og 6 Kammerherrer, der have baaret Baldaquinen; Liigklædets Hjørner bæres af 4 Kammerjunkere, ved Siden af hvilke de 18 høie Officerer gaae, som have baaret Kisten; de brændende Vorfakler med Vaabenskildte og Flor omkring Liigvognen bæres af 24 Contoirschefer, yderst og Vognen gaae 12 Officerer som Drabanter med Sørgepartisaner. Hofmarschallen anfører dernæst den anden ridende Trup af høie Rangspersoner, hvornæst følger Hs. Majestæt Kongen, hvis Vogn er omgiven af Adjutanter, Drabanter og 21 Pager og Lakaier med Vorfakler; derpaa Dronningens og Kronprindsens Eqvipager; derpaa Prinds Ferdinands og Hertugen af Glücksburgs, Prindsesse Julianes og Landgreve Wilhelm af Hessens Eqvipager, Toget sluttes af Sørgemarschaller og en Esqvadron Hestgarde. Cortegen saluteres i Nyhavn fra 2 illuminerede Krigsjagter og fra Fæstningens Volde og Batterier, alt herværende Militair paraderer en hale fra Slottet, fra Amalienborg til Frederiksberg Allee, ved Jernporten opløses Toget og Liget bringes under alle Klokkers Ringning til Roeskilde. Dagen efter bisættes det i Roeskilde Domkirke i Kong Christian den Fjerdes (Fædreldt.) Capel.
Lolland-Falsters Stifts-Tidende, 1840-01-03
Fædrelandet har efter gamle Aviser meddeelt Brudstykker af en Tale holden i Anledning af Kong Frederik den femtes Død, hvori det blandt andet hedder: "En eenfoldig Aftegnelse af de mindste Stykker i hans Afbildning, skal være nok til at sætte os i tans Henrykkelse over hans meer end kongelige Dyder og til at foraarsage en almindelig Gysen og smertefulde Følelser over et saa udødeligt Tab, omdet er muligt at vi kunne mere føle, nu da vor Sjæl allerede saa længe har været saaret af de giftige Sorrigs Pile, som den altfor tidlige Død haver gjennemboret vore Hjerter med." Af de lovede Afbildinger følger derpaa en, hvori der fortælles at Kongen 9 Aar gammel stillede sig i Spidsen af sit eget Regiment, førende det an som Oberst med en Munterheds og Tapperheds=Mine, der foraarsagede det høikongelige Huus en besynderlig Fornøielse, drog alle Nærværendes Agtpaagivenhed til sig og satte dem i største Beundring. J et senere de meddeler derpaa samme Blad som Svar paa en Klage over at det optager alle Adresser, at det vil vedblive dermed for at complettere disse Bidrag til Danmarks politiske Statistik og derfor optager endogsaa Faaborgs Adresse. Begyndelsen til denne lyder saaledes: "Stormægtigste, allernaadigste Arveherre og Konge! Vel ere de Glædesyttringer, der lyde fra gylden Sal til straatakte Hytte, hele Danmark over, ved at see Deres Majestæt at gribe Kongescepteret, Sværdet, Rettens Vægtskaal, hvorunder et trofast Folk i Aarhundreder, i Sorg og Glæde, i Velværen, og Trængsel hvilede trygt, og hvortil Deres Majestæt fra Deres Fødsel af var Odelsbaaren, saa samklingende, saa høie, saa gjennemgribende, at Stemmen fra det fordringsløse, det lille og undseelige Faaborg lyder kun som den sagterislende, neppe hørlige Bæk ved Siden af den brusende Strøm, og Slutningen er: Gud, den Alkjærlige ledsage stedse Deres Majestæt med sin Aand og Naade; han forlene Dem et langt, et fredeligt, et hæderfuldt og lykkeligt Regimente, indtil han gid sildigt. - kalder Dem til Udødelighedens Diadem, omstraalet af Evighedens Glorie. Vi overlade forøvrigt vore Efterkommere at anstille flere Sammenligninger.
Lolland-Falsters Stifts-Tidende, 1840-01-03
Hans Majestæt har ved allerhøieste Resolution af 9de f. M. befalet, at det kongelige Navne-Chiffre i alle Tilfælde, hvor der er Brug for samme, ikke blot i Civil, men ogsaa i Militair=Etaten og ved Myntvæsenet, skal udføres efter en Tegning, som er kundgjort ved Cancellie-Placat af 11te f.M. Paa det stemplede Papiir, hvis Stempling for 1840 allerede var paabegyndt, skal bemeldte Navne Chiffre sættes ved Siden.
Lolland-Falsters Stifts-Tidende, 1840-01-03
De fleste engelske Blade indeholde i Anledning af Frederik den Sjettes Død Artikler, hvori den Afdødes Værd som Konge og Menneske fuldkommenanerkjendes.
Lolland-Falsters Stifts-Tidende, 1840-01-03
J "Jyllandsposten læses nu en udførlig Fremstilling af den i Greenaae offentlig ansatte Strandingscommissionair Hartvigsons udviste Forhold ved Skonnerten Paradis's Stranding. Beskyldningerne mod Hartvigson gaae ud paa, at han ved Udlosningen af 500 Tdr. Hvede har, foruden Topmaal, ladet sig give 1 a 2 Sjeppers Overmaal paa hver Tønde og udmaalt igjen med ordinairt Maal com Hveden har været tor eller vaad, omtales ikke), samt at han har forholdt Bjergerne den dem ved Amtets Refolution tilstaaede Bjergeløn af 600 Rbd., han skulde have deelt lige imellem 6 af dem, men i det Sted kun udbetalt de 4 af dem hver 27 Rbd. 3 Mk. og Skipper Jeppesen (Klageren) 15 Rbd. i Douceur. (Amtet skal, efter Forlydende, forlængst til Cancelliet have gjort Jndberetning om denne Sag, og rimeligviis vil der snart skee en Undersøgelse af Samme.) - Jyllandsposten lover tillige med det første at levere et Udtog af det afholdte Brandforhør, som oplyser de tilstedeværende Omstændigheder ved den i Hartvigsons Pakhuus Kl. 3 om Natten den 16de Marts 1838 opkomne Jldebrand.
Lolland-Falsters Stifts-Tidende, 1840-01-03
En Bondekarl fra Morsø, der i 1829 erholdt Amtspas til Ophold i Tønder Amt, og ved Sessionen i 1832 blev udslettet af Rullen som død og begravet efter Præste Attest, er nu hjemkommen og har meldt sig hos Herredsfogden, hvor han til sin største Forundring erfarede sit Dødsfald. (Thist. Av.)